Den Vest-Sjællandske Avis, 1830-05-22
Oversigt over Dagens udenlandske Nyeheder. Der berettes fra Bergen, at en Tienestepigved Navn Ane Johanne Bergersdatter, har i et Forhør for Retten tilstaaet, at det var hende som satte Jld paa Staden den 26de Februar. Fra London høres, at en nye Jernbane er bleven aabnet imellem Stæderne Canterbury og Vhitestabel, som er, tilligemed en underjordisk Gang, der gaaer igiennem et Bierg, 7 Engelske Mile lang. Det gaaer nu saavidt med Dampvogne i England, at Eierne af Fragtvognene have indgivet en Forestilling til Regieringen om at ogsaa Dampvognene maae blive belagte med samme Afgivter som de. – Den Engelske GeneralRugent havde det Vanheld paa sit Ophold i Frankerige, at Hestene løbe løbske med ham, han blev kastet ud af Vognen og døde paa Stedet J England har man faaet den ubehagelige Efterretning, at Paschaen af Ægypten begynder at anlægge mange Bomulds og Lærredsfabrikker i sit Land, og har dertil faaet mange Maskiner, underhaanden fra England. Dette Land føler nu en stor Besværlighed ved at soutinere sin Manufakturflid under Concurrencen med de øvrige Nationer, især ansees det Russiske Manufactur væsen at blive overmaade farligt for det; da Fabrikkerne i dette Land skulle tage overordentlig til og da man i dette Land kan erholde Haandarbeidet gjort for en overmaade billig Betaling; dog mener man i London, at Statsindtægterne i det indeværende Qvartal ville forbedre sig meget. - Ligeledes ere Englænderne misfornøiede med den Nordamerikanske Tariff, og glæde sig derved over, at Committeen for Handelen og Skibsfarten i de forenede Stater har i de indgivne Beretninger i Aar ikke erklæret sig for den; denne Beretning er nu bleven trykt i London. De Engelske Journaler mene, at Congressen tilsidst maae give efter for den indlysende Sandhed; men hverken Kongressen eller Præsidenten have dog endnu, saavidt man veed, taget Hensyn paa Committeens Formening. - De Engelske Blade tale ogsaa, og som det synes med et Slags Velbehag, om en Misforstaaelse, som skal finde Sted imellem de forenede Stater og Mexico, hvortil den nye Colonie, som Hr. Austin har anlagt i Provinsen Teias, skal have givet Anledning. Ogsaa skal der finde en Spænding Sted imellem begge Stater, siden de Yorkinos Partie i Mexico er blevet styrtet. Et Mexikansk Blad siger: at det er klart at de forenede Nordamerikanske Stater behandle de Mexikanske med en Ringeagt og bære ikke den mindste Agtelse for Landets Authoriteter. Ogsaa fra Nyeyork fortælles, at Congressen har tilstaaet Præsidenten store Fuldmagter og iblandt andet til at forstørre Armeen efter Behag. Han skal allerede have udtaget 10 nye Compagnier, for, som det hedder, at bevogte Grændserne imod Mexico, under det Paaskud at beskytte Handelen dertil. – J England har man faaet Efterretning om at Birmanerne have gjort Jndfald i Compagniets Distrikt. Man har sendt Tropper imod dem og dreven dem tilbage med Magt; men Byen Martaban og flere Landsbyer bleve opbrændte. Det første Experiment er nu blevet gjort i Ostindien med at standse de Ostindiske Enkers Selvopbrændelse efter deres Mænds Død, og det er gaaet roeligt af. - Hvorledes den Engelske Regierings Forhold er beskaffent med Hensyn til Expeditionen imod Algier, er i Grunden ubekiendt. J London er man i den Mening, at dersom de Franske erobre Algier og ville beholde Landet, saa vil det foraarsage et Fredsbrud; Greven af Aberdeen skal have holdet flere Conferencer med den Russiske Ambassadeur, Fyrsten af Lieven, for at erfare det Russiske Cabinets Meninger om den Franske Expedition, og at stemme det i Englands Jnterresse; men det Svar han har erholdet skal ikke være tilfredsstillende. Det Engelske Ministerium skal alvorlig have formanet Vicekongen af Ægypten til at afholde sig fra al Deeltagelse i den Franske Expedition, da det ikke kan være det Engelske Folk ligegyldigt, at fee Paschaen staae i en saa fortroelig Forbindelse med en Magt, som vel lever nu i Enighed og dyb Fred med England; men dog bestandig nærer en hemmelig Jalousie imod dette Land. Vicekongen skal forresten være en meget forfængelig Mand, og være mere tilbøielig til at slutte Alliance med Frankerige, af Lyst til at man skal tale om ham, end af en virkelig sand politisk Jnterresse. – Efterat Vicekongen af Jrland har forbudt det O'Connelske Selskab, underTitel af Jrlands Venner, saa har Orange, eller det Brunsvigske Partie oprettet der et nyt Selskab under Navn af den Antimellingtonske Forening. - J Overhusets Møde den 6te Mai har den forrige Skatkammercantsler Lord Goderich holdt et mærkværdigt Foredrag angaaende National gielden, hvori han viste at naar man tager Hensyn til den nedsatte Rentefod, saa er nu Nationens Biedrag til Renternes Betaling 4 1/2 Mill Pd. St. mindre end i 1820. J 10 Aar, sagde han, er Nationalgielden paa den Maade bleven 150 Millioner Pd. Sterling mindre, nar man tager Hensyn til Renter og ikke til Capital. Han tilraadte den største Forsigtighed i Udstædelsen af Skatkammerbeviserne, roeste meget det næværende Ministeriums redelige Bestræbelse for at formindske Statsudgifterne, og sagde: at Landets nærværende Financeforfatning ikke giver nogen Grund til Uroeligelse og Nedslagenhed, endskiøndt Statsgielden er vist nok trykkende for Landet; og med Hensyn til de Ultratoris og især til Greven af Standopes Foredrag yttrede han den Mening, at man ved at overdrive Skildringerne af de Tryk, som hvile paa Landet, udsætter Freden i Europa for Fare, giver andre Magters Ærgierrighed en tilsyneladende Grund til at angribe Landet, og giøre Forsøg paa at nedstyrte den Brittiske Nation fra den Høide, hvorpaa den saalænge og kraftfuldt har soutineret sig mod den øvrige Deel af Verden. Hertugen af Vellington takkede sin ædle Ven for disse Udladelser i de Kongelige Ministres Navn. J Underhuset er Ølbillen passeret den 4de Mai med en stor Majoritet. - Det lader til som at den Franske Regiering giør allehaande hemmelige Foranstaltninger, for at lede Valgene i de Deputeredes Kammer til sin Fordeel; i Paris ere blevne foretagne saadanne Forandringer med Skatternes Erlæggelse, hvorved 4000 af de nærværende Valgmænd komme til at afgaae. De Franske Blade ere opfyldte med allehaande Betragtninger om Udfaldene af de nye Valg naar Kammeret bliver opløst. Man troer at Majoriteten af det Franske Folk er langt fra ikke saameget misfornøiet med det nærværende Ministerium, som det liberale Partie søger at udbrede.